CELEX: 62021CN0179
Language: fi
Date: 2021-03-23 00:00:00
Title: Asia C-179/21: Ennakkoratkaisupyyntö, jonka Bundesgerichtshof (Saksa) on esittänyt 23.3.2021 – absoluts -bikes and more- GmbH & Co. KG v. the-trading-company GmbH

21.6.2021   
            
            
               FI
            
            
               Euroopan unionin virallinen lehti
            
            
               C 242/8
            
         
      Ennakkoratkaisupyyntö, jonka Bundesgerichtshof (Saksa) on esittänyt 23.3.2021 – absoluts -bikes and more- GmbH & Co. KG v. the-trading-company GmbH
      (Asia C-179/21)
      (2021/C 242/10)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Revision-menettelyn valittaja: absoluts -bikes and more- GmbH & Co. KG
      
         Revision-menettelyn vastapuoli: the-trading-company GmbH
      
         Ennakkoratkaisukysymykset
      
      
                  1)
               
               
                  Seuraako jo pelkästä tuottajan takuun saatavuudesta direktiivin 2011/83/EU (1) 6 artiklan 1 kohdan m alakohdassa tarkoitettu tiedonantovaatimus?
               
            
                  2)
               
               
                  Jos ensimmäiseen kysymykseen vastataan kieltävästi: Seuraako direktiivin 2011/83/EU 6 artiklan 1 kohdan m alakohdassa tarkoitettu tiedonantovaatimus jo pelkästä tuottajan takuun maininnasta elinkeinonharjoittajan tarjouksessa vai seuraako se, jos maininta on helposti kuluttajan havaittavissa? Onko tiedonantovaatimus olemassa myös, jos on helposti kuluttajan havaittavissa, että elinkeinonharjoittaja asettaa saataville ainoastaan tuottajan antamia tietoja takuusta?
               
            
                  3)
               
               
                  Onko direktiivin 2011/83/EU 6 artiklan 1 kohdan m alakohdassa edellytettyjen tietojen tuottajan takuun saatavuudesta ja ehdoista sisällettävä samat tiedot kuin takuun kulutustavaroiden kauppaa ja niihin liittyviä takuita koskevista tietyistä seikoista 25.5.1999 annetun Euroopan parlamentin ja neuvoston direktiivin 1999/44/EY (2) 6 artiklan 2 kohdan mukaan, vai riittävätkö tätä suppeammat tiedot?
               
            
         (1)  Kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annettu Euroopan parlamentin ja neuvoston direktiivi 2011/83/EU (EUVL 2011, L 304, s. 64).
      
         (2)  EYVL 1999, L 171, s. 12.